Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1456/09/3306	Považská Bystrica, 11.5.2015
EEČ : 2-26-51-2015

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 3 písmeno a,b Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Považská Bystrica
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
spoločne s ml. XXXXX, nar. 20.12.1982, v nočných hodinách z 09.03.2000 na 10.03.2000 v Pov. Bystrici na sídlisku Rozkvet sa spoločne vlámali do predajne Mäso-údeniny, nachádzajúce sa v obytnom bloku 2008 tak, že kovovým košom na odpadky rozbili sklenený výklad predajne, vnikli dnu a odcudzili 2 ks elektronických tenzometrických obchodných váh ML 2, výrobného čísla  96002048 a výrobného čísla 96002061, ktoré neskôr predali a získané peniaze použili pre vlastnú spotrebu, čím takto spôsobili majiteľke predajne XXXXX, bytom XXXXX, Zakvášov 1552/64, škodu odcudzením vecí v sume 1.143,- 66 € (34.454,- Sk) a poškodením zariadenia škodu 144,82 € (4.363,- Sk),

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Policajný orgán Obvodného oddelenia PZ Pov. Bystric auznesením ČVS:ORP-136/PB-2000 zo dňa 10.03.2000 podľa § 160 ods.1 Tr.por. začal trestné stíhanie pre trestný čin krádeže podľa § 247 ods.2 písm.a, ods.3 písm.b/ Tr.zák., účinného do 01.01.2006 a následne vyšetrovateľ Okresného úradu vyšetrovania PZ v Pov. Bystrici uznesením ČVS:OÚV-165/2001 zo dňa 30.03.2001 podľa § 163 ods.1 Tr.por. vzniesol obvinenie XXXXX a ml. XXXXX za trestný čin krádeže podľa § 247 ods.2 písm.a, ods.3 písm.b/ Tr.zák. v spolupáchateľstve podľa § 9 ods.2 Tr.zák. účinného do 01.01.2006 na tom skutkovom základe ako je to uvedené vo výrokovej časti tohto uznesenia. 

	Nakoľko obv. XXXXX sa dlhšiu dobu zdržiaval v zahraničí, vyšetrovateľ PZ uznesením OÚJP-236/2003 zo dňa 19.11.2003 podľa § 173 ods.1 písm.a/ Tr.por. trestné stíhanie prerušil, pričom trestnú vec obv. XXXXX vylúčil v zmysle § 23 ods.1 Tr.por. na samostatné konanie. 

	Vyšetrovateľ Okresného riaditeľstva PZ, Odboru kriminálnej polície XXXXX uznesením OÚJP-236/2003 zo dňa 06.05.2015 podľa § 228 ods.5 Tr.por. pokračoval v trestnom stíhaní obv. XXXXX, nakoľko dôvody prerušenia pominuli, pretože bolo zistené, že obv. XXXXX dňa 19.05.2011 zomrel v Pov. Bystrici. 

	Po skončení prípravného konania mi vyšetrovateľ PZ predložil vyšetrovací spis s návrhom na zastavenie trestného stíhania podľa § 215 ods.1 písm.d/ Tr.por. s poukázaním na § 9 ods.1 písm.d/ Tr.por.. 

	Preskúmal som vyšetrovací spis, ako aj návrh vyšetrovateľa PZ a zistil som, že návrh vyšetrovateľa PZ je dôvodný. Z úmrtného listu Matričného úradu Mesta XXXXX č. 313/2012 zo dňa 08.02.2012 jednoznačne vyplýva, že dňa 19.05.2011 zomrel v Pov. Bystrici obv. XXXXX, nar. XXXXX v Pov. Bystrici, naposledy bytom XXXXX, Rozkvet č. 2001/3. 

	Podľa § 215 ods.1 písm.d/ Tr.por. s poukázaním na ustanovenie § 9 ods.1 písm.d/ Tr.por. prokurátor zastaví trestné stíhanie, pretože trestné stíhanie je neprípustné podľa § 9 ods.1 písm.d/ Tr.por. proti tomu kto zomrel. 

	S poukazom na tieto skutočnosti som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Vladimír Tatarka
prokurátor